lan sapiturute. Nanging intining pasa lan sesirik iku laku pamartobat, ngenerake urip tumuju marang Gusti lan ngambah margi-margi Dalem. Muga-muga mangsa Prapaskah iki dadia mangsa kang kebak berkah. Uga dadi kesempatan kanggo nyantosakake pengandel, mbangun diri supaya dadi pribadi kang sangsaya mateng, diwasa, caket karo Gusti lan murakabi mungguhing urip bebarengan ing tengah-tengahing masyarakat. Kagem panjenengan sing ngasta ing pemerintahan, mangsa Prapaskah dadia kesempatan kanggo ngandelake lan mujudake keyakinan, bilih dadi punggawaning praja iku intine nyambut gawe kanggo kepentingane wong akeh, ngabdi masyarakat amrih tata-tentrem, karta lan raharjane. Kaya kang kesebut ing Pancasila, yaiku